**Thirrje pËr PjesËmarrje**

**tRAJNIM pËr OSHC-TË**

**FORUMI RAJONAL I eGNATIAS**

**“Advokacia dhe lobimi, hulumtimi dhe analiza e politikave kombëtare dhe europiane mbi qasjen Leader/CLLD*”***

**HOTEL “ENKELANA”, POGRADEC**

**15 Maj 2019**

**AGRINET ALBANIA hap Thirrjen për Pjesëmarrje në Trajnimin rajonal një-ditor “Advokacia dhe lobimi, hulumtimi dhe analiza e politikave kombëtare dhe europiane mbi qasjen Leader/CLLD”.** Synimi i përgjithshëm i këtij trajnimi është rritja e kapaciteteve të përfaqësuesve të organizatave të shoqërisë civile (OSHC) në hulumtimin dhe analizëne politikave publike, si dhe në advokaci dhe lobim. Qëllimi i trajnimit është rritja e përfshirjes së OSHC-ve në nisma advokuese dhe lobuese për të influencuar vendimarrjen për mirëqënien e banorëve të zonave rurale. Ky trajnim synon gjithashtu të mbështesë përfshirjen dhe pozicionimin e përfaqësuesve të OSHC-ve në proceset vendimmarrëse përsa i përket tematikave të lidhura me zhvillimin rural (zhvillimi lokal me pjesëmarrje nëpërmjet qasjes Leader/CLLD), nëpërmjet përmirësimit të kapaciteteve të tyre në kërkimin dhe analizën e politikave dhe instrumentave vendor, kombëtare dhe europiane të zhvillimit rural.

Thirrja për pjesëmarrje në këtë trajnim është e hapur për të gjitha OSHC-tëqë janë aktive në territorin e Forumit rajonal të Egnatias (qarqet Korçë, Elbasan dhe Berat), me fokus të veçantë OSHC-të e angazhuara në tematika të ndryshme të zhvillimit rural (bujqësi, agro-përpunim, agro - turizëm, pylltari, barazi gjinore, të rinjtë, zhvillimi lokal i integruar, ekonomi e gjelbër, dialog civil, kooperim dhe partneritet, edukim dhe ngritje kapacitetesh, përfshirje sociale etj.). Nga secila organizatë lejohet të aplikojnë më shumë se një përfaqësues por jo më shumë se dy.

Personat e interesuar janë të ftuar të aplikojnë duke plotësuar dhe dërguar Formën e Aplikimit në adresën e-mail info@agrinet.al ose n.karapanco@yahoo.com brenda datës 13 maj 2019, ora 16:00. Vetëm aplikantët e përzgjedhur do të kontaktohen brenda datës 13 maj 2019.

**Shpenzimet e transportit, akomodimit dhe ushqimit gjatë ditës së trajnimit do të mbulohen nga organizatorët.**

*Bashkëlidhur ju lutem gjeni Formë Aplikimi.*